આ અગાઉ મંગળવારે ભાજપે ત્રણ વર્ષ જૂનું ગઠબંધન તોડી નાખ્યું હતું. ભાજપ પ્રમુખ અમિત શાહે જમ્મુ કાશ્મીરના નેતાઓ સાથે ચર્ચા પછી આ નિર્ણય લીધો હતો. ભાજપના મહાસચિવ રામ માધવે એક પ્રેસ કોન્ફરન્સમાં આ જાહેરાત કરી હતી કે કાશ્મીરમાં પીડીપી સરકાર આતંકવાદ રોકવામાં સરેઆમ નિષ્ફળ રહી છે. મુખ્યમંત્રી મહેબૂબા મુફતી કાશ્મીરની સ્થિતિને યોગ્ય રીતે સંભાળી શક્યાં નથી. ગઠબંધન તૂટી ગયા પછી મુખ્યમંત્રી મહેબૂબા મુફતી અને તેમના મંત્રીઓએ પોતાનાં રાજીનામાં રાજ્યપાલને સુપરત કર્યાં હતાં. ગઠબંધન તૂટ્યા પછી કોંગ્રેસે જાહેર કર્યું હતું કે તેમનો પીડીપી સાથે હાથ મિલાવવાનો કોઈ સવાલ ઉભો થતો નથી.